สำนักประชาสัมพันธ์เชียงใหม่ จัดคอนเสิร์ตใหญ่ เพื่อแรงงานอพยพ
สำนักประชาสัมพันธ์เขต 3 เชียงใหม่ จัดคอนเสิร์ต สานวัฒนธรรมพื้นบ้าน…เพื่อแรงงานอพยพ หวังสร้างความรู้ ความเข้าใจเกี่ยวกับกฎหมายและระเบียบแรงงานอพยพ เผยมีการแสดงดนตรีจากศิลปินไทใหญ่ จายเจิงหาญนางจินตนา สิงห์สุรเมธ ผู้อำนวยการสำนักประชาสัมพันธ์เขต 3 เชียงใหม่ เปิดเผยว่า ในวันเสาร์ที่ 19 กุมภาพันธ์ 2554 สำนักประชาสัมพันธ์เขต 3 กำหนดจัดคอนเสิร์ต สานวัฒนธรรมพื้นบ้านเพื่อแรงงานต่างด้าว ตามโครงการประชาสัมพันธ์เพื่อสร้างความรู้ ความเข้าใจด้านกฎหมายและระเบียบเกี่ยวกับแรงงานต่างด้าวหลบหนีเข้าเมือง 3 สัญชาติ ประจำปี 2554 โดยในปีนี้ เน้นการประชาสัมพันธ์ผ่านสื่อทุกรูปแบบทั้งสื่อวิทยุ โทรทัศน์และสื่อกิจกรรม เพื่อเป็นการเผยแพร่ข้อมูลข่าวสารที่ถูกต้องตามพระราชบัญญัติกฎหมายและ ระเบียบต่างๆ ของหน่วยราชการที่เกี่ยวข้องกับแรงงานอพยพทั้งนี้ ภายในงานชมการแสดงพิธีเปิดชุด สานสัมพันธ์ 2 วัฒนธรรมพื้นบ้านล้านนา – ไทใหญ่ การแสดงดนตรีจากศิลปินไทใหญ่ที่มีชื่อเสียง เจิงหาญ การให้ความรู้ความเข้าใจ รอบรู้เรื่องแรงงานต่างด้าว จากวิทยากรสำนักงานจัดหางานจังหวัดเชียงใหม่ และจะมีการร่วมตอบคำถามปัญหาแรงงานต่างด้าวโดยพิธีกรไทใหญ่ที่มีชื่อเสียง พร้อมรับของรางวัลมากมาย โดยงานนี้เปิดให้ประชาชนเข้าชมฟรี และจะมีการถ่ายทอดเสียงทางสถานีวิทยุกระจายเสียงแห่งประเทศไทยจังหวัด เชียงใหม่ ระบบ A.M. 1476 KHz เริ่มถ่ายทอดเสียงตั้งแต่เวลา 20.30 น. ผู้สนใจสามารถไปร่วมงานได้ตั้งแต่เวลา 18.00 - 23.00 น. ณ ลานสำนักประชาสัมพันธ์เขต 3 เชียงใหม่ ต.ช้างคลาน อ.เมืองเชียงใหม่--------------------------------------------------------ชมภาพ / อ่านข่าวย้อนหลังได้ที่คนเครือไท เป็นศูนย์ข่าวภาคภาษาไทยเครือข่ายสำนักข่าวอิสระไทใหญ่ หรือ สำนักข่าวฉาน (SHAN – Shan Herald Agency for News) มีวัตถุประสงค์เพื่อเผยแพร่ข้อมูลข่าวสารจากเหตุการณ์ต่างๆ ที่เกิดขึ้นในรัฐฉาน สหภาพพม่า ตลอดจนตามแนวชายแดนไทย ซึ่งไม่เกี่ยวข้องกับองค์กรการเมือง / การทหารกลุ่มใด สอบถามข้อมูลเพิ่มเติมได้ที่ shan_th@cm.ksc.co.th หรือ ติดตามอ่านข่าวสารภาคภาษาอังกฤษได้ที่ www.shanland.org ภาคภาษาไทใหญ่ที่ และภาคภาษาไทยที่ 
สำนักประชาสัมพันธ์เขต 3 เชียงใหม่ จัดคอนเสิร์ต สานวัฒนธรรมพื้นบ้าน…เพื่อแรงงานอพยพ หวังสร้างความรู้ ความเข้าใจเกี่ยวกับกฎหมายและระเบียบแรงงานอพยพ เผยมีการแสดงดนตรีจากศิลปินไทใหญ่ จายเจิงหาญ
คนเครือไทย,จายเจิงหาญ,ไทใหญ่